หลัว อีโจว

หลัว อีโจว (p= Luó Yīzhōu, เกิดวันที่ 16 มีนาคม 2000) อายุ 23 ปี เป็นนักร้อง นักเต้น และนักแสดงชาวจีน เปิดตัวในฐานะเด็กฝึกของรายการเซอร์ไวเวิล Youth With You 3 (วัยรุ่นวัยฝัน ซีซั่น 3) ในปี 2021   และได้เดบิวต์จากการแข่งขันรายการนี้ในฐานะเซ็นเตอร์ของวง IXFORM  ในปี 2022 ได้บรรจุเป็นนักแสดงประจำของโรงละครแห่งชาติจีน (National Theatre of China)   มีผลงานเด่นเป็นละครเวทีฉลองวันชาติจีนเรื่อง Literature and Art in the War of Resistance (抗战中的文艺) เปิดแสดงที่ The National Grand Theatre of China ถึง 8 รอบ 7 วันติดต่อกัน และล่าสุดในปี 2023 ผลงานละครโทรทัศน์เรื่อง Gen Z แด่ฝันของคลื่นลูกใหม่ (后浪)  ซึ่งหลัวอีโจวแสดงนำได้ออกอากาศพร้อมสู่สายตาผู้ชม

**ประวัติ**

**วันเกิด และ ภูมิลำเนา**
หลัวอีโจวเกิดวันที่ 16 มีนาคม 2000 ที่อิ๋นชวันในเขตปกครองตนเองหนิงเซี่ยหุย ประเทศจีน ครอบครัวอาศัยอยู่ที่เขตซาผิงปา , นครฉงชิ่ง  

**ประวัติการศึกษา**
หลัวอีโจว เรียนระดับประถมศึกษาที่อิ๋นชวัน ด้วยความชื่นชอบการเต้นจากการชมรายการประกวดเต้นทางช่อง CCTV จึงเบนเข็มมายังกรุงปักกิ่งโดยลำพังเพื่อเข้าเรียนระดับมัธยมศึกษาในสถาบันนาฏศิลป์ หลัวอีโจวสอบติดทั้งที่สถาบันนาฏศิลป์ปักกิ่ง (Beijing Dance Academy) และ สถาบันศิลปะแห่งกองทัพปลดแอกประชาชน (People's Liberation Army Academy of Art)  โดยเลือกเรียนที่สถาบันหลัง 
ปี 2011 - 2016 เรียนระดับมัธยมศึกษาที่ภาควิชานาฏศิลป์ สถาบันศิลปะแห่งกองทัพปลดแอกประชาชน (People's Liberation Army Academy of Art) เป็นนักเรียนอายุน้อยที่สุดที่ได้รับบรรจุเข้าสถาบันทหารในวัย 11 ปี  
ปี 2016 ทำงานในคณะนาฏศิลป์สังกัดกองทัพเขตจี๋หนาน จากนั้นเกิดการปฏิรูปกองทัพ คณะนาฏศิลป์ถูกยุบ จึงปลดประจำการในปีต่อมา
ปี 2018 - 2022 เรียนระดับอุดมศึกษาที่คณะการแสดงของสถาบันศิลปะการละครส่วนกลาง  (The Central Academy of Drama) โดยมีคะแนนสอบเข้าสูงเป็นลำดับที่ 3 ของผู้สมัครชาย และเป็นลำดับที่ 7 ของผู้สมัครทั้งหมด ระหว่างเรียนหลัวอีโจวได้รับบทนำในละครเวทีของคณะหลายเรื่อง ได้แก่ “เหลยอวี่” (雷雨）”อ้านเลี่ยนเถาฮวาหยวน” (暗恋桃花源）และ ”หยวนเหย่” (原野）และได้เป็นตัวแทนนักศึกษาในการกล่าวสุนทรพจน์ในพิธีจบการศึกษาของวิทยาลัยอีกด้วย 
รางวัลที่ได้รับจากการจบการศึกษา- City of Beijing’s Outstanding Graduate- City of Beijing’s "Three Merits" Student Honor Award- Central Academy of Drama Class of 2018 Outstanding Graduate

**ทักษะเฉพาะตัว**
 บัลเล่ต์ นาฏศิลป์ชนเผ่า และนาฏศิลป์จีน- เทควันโดสายดำ- สามารถถอดและประกอบปืนไรเฟิลชนิด 95 (QBZ95) 

**บทบาทนักแสดงละครเวที**
17 พฤษภาคม 2019 ร่วมงาน Asian Theatre Education International Forum ครั้งที่ 11 ในฐานะนักแสดงนำชาย รับบทเป็น “สวี่เซียน” ในละครเรื่อง “ตำนานนางพญางูขาว” (白蛇) ผลงานของคณะการแสดง สถาบันศิลปะการละครส่วนกลาง (The Central Academy of Drama) ร่วมกับ สถาบันศิลปะการแสดงแห่งชาติ  (National Centre for the Performing Arts) 
19 ตุลาคม 2021 ร่วมซ้อมละครต้นฉบับ “War. Writing” (战事·书写) รับบทเป็น “โจวนั่วไห่” ผลงานของโรงละครแห่งชาติจีน  (National Theatre of China)  
6 กรกฎาคม 2022 โรงละครแห่งชาติจีน  (National Theatre of China) ประกาศรายชื่อหลัวอีโจวได้รับบรรจุเป็นนักแสดงประจำของโรงละครแห่งชาติ 
20 สิงหาคม 2022 รับบทเป็นนักแสดงนำชาย “หลิวเมิ่งเหมย” ในละครเวทีรอบปฐมทัศน์เรื่อง "ซานเซิงลู่" (三生路) ซึ่งดัดแปลงจากบทประพันธ์คลาสสิกจีนเรื่องศาลาดอกโบตั๋น (牡丹亭）ผลงานในโครงการผู้กำกับรุ่นเยาว์ของโรงละครแห่งชาติจีน  (National Theatre of China) 
1 – 7 ตุลาคม 2022 รับบทเป็น “เนี่ยเอ่อร์” ผู้ประพันธ์เพลงชาติจีน และสมาชิกทีมคอรัสผู้ดำเนินเรื่อง ในละครเวทีอนุสรณ์ครบ 80 ปีชุมนุมศิลปวรรณกรรมเหยียนอัน และฉลองการประชุมสมัชชาใหญ่แห่งพรรคคอมมิวนิสต์จีนครั้งที่ 20 เรื่อง “ค่างจ้านจงเตอเหวินอี้” (抗战中的文艺 /  Literature and Art in the War of Resistance) ซึ่งได้จัดแสดงทั้งสิ้น 8 รอบ ในช่วงสัปดาห์วันชาติจีน ที่โรงละครใหญ่ (National Grand Theatre) แห่งโรงละครแห่งชาติ กรุงปักกิ่ง นอกจากนั้น บันทึกการแสดงละครเวทีในฉบับภาพยนตร์ยังถูกเผยแพร่เป็นเวลา 3 วัน (18 – 21 พฤศจิกายน 2022) ผ่านแพลตฟอร์มออนไลน์จีนทุกช่องทาง นำโดย CCTV.com 

**บทบาทนักร้อง นักเต้น**
ปี 2021 เข้าร่วมเป็นเด็กฝึกในรายการวาไรตี้สร้างแรงบันดาลใจสำหรับเยาวชน Youth with You Season 3 และได้รับเลือกให้เป็นเซ็นเตอร์เพลงประกอบรายการ We Rock
25 กรกฎาคม 2021 เด็กฝึกที่ผ่านรอบสุดท้าย 9 คนของรายการ Youth with You Season 3 ได้ประกาศชื่อวงอย่างเป็นทางการว่า IXFORM  และหลัวอีโจวเปิดตัวอย่างเป็นทางการในฐานะเซ็นเตอร์ของวง IXFORM  
9 พฤศจิกายน 2022 สิ้นสุดสัญญากับวง IXFORM และเริ่มบทบาทใหม่ในฐานะศิลปินเดี่ยว

**บทบาทนักแสดงภาพยนตร์และละครโทรทัศน์**
ปี 2020 รับบทนักแสดงประกอบในซีรีส์เรื่อง “With You” (在一起) 
ปี 2022 รับบทนำในซีรี่ส์ 2 เรื่อง ซึ่งถ่ายทำเสร็จเรียบร้อยแล้ว และมีคิวออกอากาศในปี 2023 - รับบท “เหรินเทียนเจิน” (任天真） ในซีรีส์เกี่ยวกับวัยรุ่น ครอบครัว ความรัก และภูมิปัญญาแพทย์แผนจีนโบราณเรื่อง “โห้วล่าง/แด่ฝันของคลื่นลูกใหม่/Gen Z” (后浪)    ซีรี่ส์ออกอากาศเมื่อ 28 พฤษภาคม - 5 มิถุนายน 2023 ทางช่องตงฟางเวยซื่อ (东方卫视）และแพลตฟอร์มออนไลน์โยวคู่ (YouKu) ในประเทศไทยออกอากาศทางแพลตฟอร์มออนไลน์ trueID ตัวละครเหรินเทียนเจินได้รับความนิยมเป็นอันดับ 1 บนชาร์ต Characters Weibo Index List ประจำสัปดาห์ที่ 22/5/2023  และยังพาหลัวอีโจวขึ้นอันดับ 1 ถึง 2 สัปดาห์บนชาร์ต Popular TV Series Characters Attract Fans บนแพลตฟอร์มออนไลน์จีน Weibo โดยสัปดาห์ที่ 15/5/2023 มีแฟนกดติดตามเวยปว๋อส่วนตัวของหลัวอีโจวเพิ่มจำนวน 194,500 คน และสัปดาห์ที่ 29/5/2023 มีแฟนกดติดตามเพิ่ม 283,400 คนตามลำดับ- แสดงนำในซีรี่ส์รวมภาพยนตร์สั้นแนวสืบสวนอาชญากรรมเรื่อง “อิงสยงอู๋หุ่ย” (英雄无悔) ซึ่งสร้างจากเรื่องจริงของ 7 ฮีโร่และบุคลากรตัวอย่างจากหน่วยงานภาครัฐ โดยรับบทเป็นตำรวจปราบปรามยาเสพติดชื่อ “จางอีหยาง” (张一杨）ในตอน “จุ้ยโห้วอี๋เก้อเริ่นอู้” (最后一个任务）

**ผลงาน**

**ละครเวที**

**ละครโทรทัศน์**

**ภาพยนตร์**

**รายการวาไรตี้**

**การแสดงบนเวที (Stage Performance)**

**ปี 2021**
 รายการ Youth with You Season 3 (青春有你第三季) ในฐานะเด็กฝึก ในเพลง Tiger , Hero (Kick It) , อู๋เล่อปู๋จั้ว (无乐不作) , Stop Sugar , History , Domesticator (驯化着) , Shut Up and Dance และ Bamboo (竹）- รายการ Born to Dance (舞蹈生) ในฐานะรุ่นพี่ประจำรายการ ในเพลง 你 (หนี่), 又见红楼梦 (โย่วเจี้ยนหงโหลวเมิ่ง), 探 (ท่าน) และ 卖花姑娘 (ม่ายฮวากูเนียง)- รายการ Stage Boom (爆裂舞台) ในฐานะแขกรับเชิญ ร่วมกับ Babymonster An และ Krystal Chen ในเพลง 自由世界 （จื้อโหยวซื่อเจี้ย)


**ปี 2022**
 การแสดงพิเศษเพลง 藤 (เถิง) ร่วมกับเพื่อนนักศึกษาจงซี่  ในรายการพิเศษฉลองตรุษจีนของช่อง BRTV Beijing Spring Festival Gala Night- เพลง 月亮之上 （เยว่เลี่ยงจือซ่าง) ในรายการพิเศษฉลองเทศกาลไหว้พระจันทร์ของช่อง Dragon TV Moonlight Camping Club (朤月东方——月光露营会)- เพลง 我们拥有一个名字叫中国 (หว่อเมินยงโหย่วอี๋เก้อหมิงจื้อเจี้ยวจงกั๋ว) ในรายการส่งท้ายปีเก่าต้อนรับปีใหม่ Hunan TV New Year’s Gala  (跨年晚会 22-23)


**ปี 2023**
 เพลงคู่  生活总该迎着光亮 (เซิงหัวจ่งไกอิ๋งเจ่อกวงเลี่ยง) ร่วมกับนักร้องสาว Alan Dawa Dolma ในงาน Sichuan-Chongqing Spring Gala Night- การแสดงละครตลก 找自己 (เจ่าจื้อจี่) ในรายการพิเศษฉลองตรุษจีนช่องตงฟางเวยซื่อ 2023 东方卫视春晚- เพลง 过年的歌 (กั้วเหนียนเตอเกอ) ในรายการพิเศษฉลองตรุษจีน 万家灯火幸福年 ของช่อง CCTV- การแสดงพิเศษเพลง 青春纪念册 （ชิงชุนจี้เนี่ยนเช่อ）ร่วมกับ ในงานประกาศรางวัล 2023 Quality TV Series Awards ของช่อง 东方卫视 (ตงฟางเวยซื่อ)- เพลงธีม 国色 (กั๋วเซ่อ) งานประกาศรางวัลวัฒนธรรมและศิลปะ รางวัลอนิเมชั่นจากรัฐบาลจีน ครั้งที่ 4- เพลง 后浪 (โห้วล่าง) ในงานเปิดตัวฉลองการออกอากาศของซีรี่ส์เรื่องแด่ฝันของคลื่นลูกใหม่

**เพลง**

**ปี 2021**
 “Champion” (状元) เพลงเชียร์นักกีฬาทีมชาติจีนประจำการแข่งขัน Tokyo Olympics 2020 ร้องร่วมกับ DuanXingxing และ SunYue- ซิงเกิ้ลอัลบั้ม “Coming Soon”  (将至）ของวง IXFORM：เพลง So Hot  ✙  เพลง BET

**ปี 2022**
 การแสดงพิเศษเพลง 藤 (เถิง) ร่วมกับเพื่อนนักศึกษาจงซี่  ในรายการพิเศษฉลองตรุษจีนของช่อง BRTV Beijing Spring Festival Gala Night- เพลง 月亮之上 （เยว่เลี่ยงจือซ่าง) ในรายการพิเศษฉลองเทศกาลไหว้พระจันทร์ของช่อง Dragon TV Moonlight Camping Club (朤月东方——月光露营会)- เพลง 我们拥有一个名字叫中国 (หว่อเมินยงโหย่วอี๋เก้อหมิงจื้อเจี้ยวจงกั๋ว) ในรายการส่งท้ายปีเก่าต้อนรับปีใหม่ Hunan TV New Year’s Gala  (跨年晚会 22-23)

**ปี 2023**
 เพลง 国色 (สีประจำชาติ) เพลงธีมงานประกาศรางวัลวัฒนธรรมและศิลปะ รางวัลอนิเมชั่นจากรัฐบาลจีน ครั้งที่4- เพลง 后浪 （คลื่นลูกใหม่) เพลงประกอบละครเรื่องแด่ฝันของคลื่นลูกใหม่ โดยเนื้อเพลงเป็นการร้อยเรียง 24 ฤดูกาลตามปฏิทินสุริยคติจีนผ่านการแร็พของหลัวอีโจว- อัลบั้มเดี่ยวชุดแรก Side L 不太一样  (ปู๋ไท่อี๋ยั่ง/ด้านที่แตกต่าง) ออกวางจำหน่ายในรูปแบบ Physical Album ราคา 198 หยวน โดยเปิดให้จองซื้อล่วงหน้าผ่านแพลตฟอร์ม QQ Music เมื่อ 12 กรกฎาคม 2023 เวลาเที่ยงตรงของประเทศจีน โดยทำยอดขายหลังเปิดจำหน่าย 1 นาทีไปที่ 14,152 แผ่น / 1 ชั่วโมงที่ 22,022 แผ่น / 12 ชั่วโมง ที่ 28,890 แผ่น / และ 24 ชั่วโมงที่ 31,296 แผ่น ซึ่งคิดเป็นเงินจำนวน 6,196,608 หยวนหรือมากกว่า 30 ล้านบาทใน 24 ชั่วโมง
หน้าแนะนำผลงานบนแพลตฟอร์มสตรีมมิ่ง เช่น QQ Music และ Netease อธิบายคอนเซ็ปต์ของอัลบั้มนี้ด้วยคำว่า Z-pace โดย Z มาจาก Zhou (พินอินของชื่อ 'โจว') และ pace มาจากคำว่า Space สื่อถึงอวกาศในอีกมิติที่ล้ำยิ่งกว่า เพราะมิติเวลาและพื้นที่แห่งนี้จะยาวนานเป็นนิรันดร์ สรรพสิ่งต่างไม่ดับสูญ อ้างอิงตามมุมมองทางดนตรีของหลัวอีโจว Side L 不太一样 ถูกสร้างขึ้นเพื่อเป็นตัวแทนก้าวแรกในจักรวาลงานดนตรี Z-pace ของเขา
อัลบั้มนี้ประกอบด้วยเพลงหลากหลายแนวทั้งหมด 5 เพลง โดยปล่อยให้ฟังฟรีทางแพลตฟอร์มสตรีมมิ่งแบบเต็มเพลง 1 เพลงล่วงหน้า 1 วันก่อนเปิดจำหน่ายอัลบั้ม และอีก 4 เพลงที่เหลือถูกปล่อยพร้อมกันในวันที่ 15 กรกฎาคม 2023 ในรูปแบบฟรีสตรีมมิ่งเช่นเดิม
1. Summer > (ไป่เฟินจืออี/หนึ่งเปอร์เซ็นต์) เพลงเปิดตัวอัลบั้มซึ่งปล่อยให้ฟังทางแพลตฟอร์มสตรีมมิ่งเมื่อ 11 กรกฎาคม 2023 เวลาเที่ยงตรงของประเทศจีน โดยขึ้นถึงอันดับ 1 บนชาร์ตเพลงใหม่เรียลไทม์ ซึ่งอัพเดทรายนาที และอันดับ 54 บนชาร์ตเพลงใหม่ยอดนิยมท็อป100 ซึ่งอัพเดทรายชั่วโมง ของแพลทฟอร์มสตรีมมิ่ง QQ Music ด้วยยอดสตรีมมิ่ง 2,288,068 ครั้ง ณ เวลา 22:51 น. ตามเวลาประเทศจีน
2. Rolling > (จิ้นจวี้หลี/ความใกล้ชิด) เพลงแรกในอัลบั้มที่จะปล่อยมิวสิควีดีโอออกมาในวันที่ 20 กรกฎาคม 2023 เวลาเที่ยงตรงประเทศจีน และ จะปล่อย Dance MV ออกมาในวันที่ 22 กรกฎาคม 2023 
3. Memories > (จี้อี้/ความทรงจำ) หลัวอีโจวได้ร้องสดท่อนฮุคของเดโม่เพลงนี้ให้แฟนคลับฟังตอนไลฟ์สดโปรโมทสินค้า
4. Loyalty > (เจ๋าหมี/หลงรัก)
5. RARE > (ซีโหย่วจื้อหว่อ/ตัวตนที่หายาก)

**คอนเสิร์ต**

**ปี 2022**
 30 กรกฎาคม 2022 IXFORM Fan Meeting ครั้งแรก ณ สนามกีฬาเมืองซูโจว- 6 สิงหาคม 2022  IXFORM Fan Meeting ครั้งที่สอง ณ สนามกีฬาเมืองคุนหมิง

**อ้างอิง**

**แหล่งข้อมูลอื่น**
  Weibo อย่างเป็นทางการของ-  Weibo อย่างเป็นทางการของ LuoYizhou Studio-   BAIDU-   Youhug Media (WEIBO) date=2021-08-26 -  LUOYIZHOU THAILAND
หมวดหมู่:นักร้องเพลงภาษาจีนกลาง
หมวดหมู่:นักแสดงละครโทรทัศน์ชาวจีน
หมวดหมู่:นักแสดงชายชาวจีน
หมวดหมู่:บอยแบนด์จีน